title: Komission direktiivi 2009/155/EY, annettu 30 päivänä marraskuuta 2009 , neuvoston direktiivin 91/414/ETY muuttamisesta metatsakloori-tehoaineelta edellytetyn puhtausasteen osalta (ETA:n kannalta merkityksellinen teksti)

text:
               1.12.2009

               FI

               Euroopan unionin virallinen lehti

               L 314/72

      KOMISSION DIREKTIIVI 2009/155/EY,
   annettu 30 päivänä marraskuuta 2009,
   neuvoston direktiivin 91/414/ETY muuttamisesta metatsakloori-tehoaineelta edellytetyn puhtausasteen osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan toisen alakohdan toisen luetelmakohdan,
   sekä katsoo seuraavaa:

               (1)

               Tarkastelun jälkeen, jossa Yhdistynyt kuningaskunta toimi esittelevänä jäsenvaltiona, komission direktiivillä 2008/116/EY (2) lisättiin tehoaine metatsakloori direktiivin 91/414/ETY liitteeseen I. Kyseisen aineen osalta direktiivissä 2008/116/EY on asetettu tolueenin, joka on valmistusprosessista peräisin oleva epäpuhtaus, enimmäismääräksi 0,01 prosenttia. Tämä määrä perustui ilmoittajan toimittamaan määritelmään.

               (2)

               Ilmoittaja on pyytänyt muuttamaan direktiiviä 91/414/ETY siten, että kyseinen enimmäismäärä nostetaan 0,05 prosenttiin. Ilmoittaja toimitti tarvittavat tiedot pyyntönsä tueksi. Esittelevä jäsenvaltio toimitti 2 päivänä helmikuuta 2009 arviointikertomuksen luonnokseen täydennyksen (3), jonka mukaan 0,05 prosentin enimmäismäärä ei aiheuta lisäriskejä niiden riskien lisäksi, jotka on jo otettu huomioon kyseistä ainetta koskevassa komission tarkastelukertomuksessa.

               (3)

               Sen vuoksi tolueenin, joka on metatsakloorin valmistusprosessista peräisin oleva epäpuhtaus, enimmäismäärä olisi nostettava 0,05 prosenttiin.

               (4)

               Sen vuoksi direktiiviä 91/414/ETY olisi muutettava.

               (5)

               Koska tätä direktiiviä olisi sovellettava samasta päivästä kuin direktiiviä 2008/116/EY, tämän direktiivin olisi tultava voimaan mahdollisimman pian.

               (6)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Korvataan direktiivin 91/414/ETY liitteen I rivillä 223 (metatsakloori), sarakkeessa 4 (puhtaus), ilmaus ”0,01 %” ilmauksella ”0,05 %”.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä tammikuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä helmikuuta 2010.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 30 päivänä marraskuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 230, 19.8.1991, s. 1.

      (2)  EUVL L 337, 16.12.2008, s. 86.

      (3)  Yhdistyneen kuningaskunnan 2 tammikuuta 2009 Euroopan komissiolle arviointikertomuksen ja päätösehdotuksen liitteen C niteeseen 4 tekemä täydennys direktiivin 91/414/ETY 8 artiklan 1 kohdan mukaisesti.


title: Komission direktiivi 2009/37/EY, annettu 23 päivänä huhtikuuta 2009 , neuvoston direktiivin 91/414/ETY muuttamisesta klormekvatin, kupariyhdisteiden, propakitsafopin, kvitsalofoppi-P:n, teflubentsuronin ja zeta-sypermetriinin sisällyttämiseksi siihen tehoaineina (ETA:n kannalta merkityksellinen teksti)

text:
               24.4.2009

               FI

               Euroopan unionin virallinen lehti

               L 104/23

      KOMISSION DIREKTIIVI 2009/37/EY,
   annettu 23 päivänä huhtikuuta 2009,
   neuvoston direktiivin 91/414/ETY muuttamisesta klormekvatin, kupariyhdisteiden, propakitsafopin, kvitsalofoppi-P:n, teflubentsuronin ja zeta-sypermetriinin sisällyttämiseksi siihen tehoaineina
   (ETA:n kannalta merkityksellinen teksti)
   EUROOPAN YHTEISÖJEN KOMISSIO,
   joka ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloon sisältyvät klormekvatti, kupariyhdisteet, propakitsafoppi, kvitsalofoppi-P, teflubentsuroni ja zeta-sypermetriini.

               (2)

               Kyseisten tehoaineiden vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajien ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/200210 artiklan 1 kohdan mukaisesti. Klormekvatin ja teflubentsuronin osalta esittelevä jäsenvaltio on Yhdistynyt kuningaskunta, ja kaikki asiaa koskevat tiedot toimitettiin 27 päivänä huhtikuuta 2007 ja 6 päivänä elokuuta 2007. Kupariyhdisteiden osalta esittelevä jäsenvaltio on Ranska, ja kaikki asiaa koskevat tiedot toimitettiin 7 päivänä kesäkuuta 2007. Propakitsafopin osalta esittelevä jäsenvaltio on Italia, ja kaikki asiaa koskevat tiedot toimitettiin 22 päivänä syyskuuta 2005. Kvitsalofoppi-P:n osalta esittelevä jäsenvaltio on Suomi, ja kaikki asiaa koskevat tiedot toimitettiin 1 päivänä helmikuuta 2007 (muunnos kvitsalofoppi-P-etyyli) ja 2 päivänä toukokuuta 2007 (muunnos kvitsalofoppi-P-tefuryyli). Zeta-sypermetriinin osalta esittelevä jäsenvaltio on Belgia, ja kaikki asiaa koskevat tiedot toimitettiin 10 päivänä heinäkuuta 2006.

               (3)

               Arviointikertomuksia ovat tarkastelleet vertaistarkasteluna jäsenvaltiot ja Euroopan elintarviketurvallisuusviranomainen, ja ne on esitetty komissiolle Euroopan elintarviketurvallisuusviranomaisen tieteellisten kertomusten (4) muodossa 29 päivänä syyskuuta 2008 klormekvatin ja teflubentsuronin osalta, 30 päivänä syyskuuta 2008 kupariyhdisteiden ja zeta-sypermetriinin osalta sekä 26 päivänä marraskuuta 2008 propakitsafopin ja kvitsalofoppi-P:n osalta. Jäsenvaltiot ja komissio ovat tarkastelleet kyseisiä kertomuksia elintarvikeketjua ja eläinten terveyttä käsittelevässä pysyvässä komiteassa, ja 23 päivänä tammikuuta 2009 valmistuivat klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä koskevat komission tarkastelukertomukset.

               (4)

               Eri tutkimuksista on käynyt ilmi, että klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää kyseiset tehoaineet liitteeseen I sen varmistamiseksi, että kyseisiä tehoaineita sisältäviä kasvinsuojeluaineita koskevat luvat voidaan myöntää kaikissa jäsenvaltioissa direktiivissä säädetyllä tavalla.

               (5)

               Rajoittamatta edellä esitetyn päätelmän soveltamista on kuitenkin asianmukaista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Siksi klormekvatin ilmoittajan olisi pyydettävä toimittamaan lisätietoja, jotka koskevat aineen käyttäytymistä (absorptiotutkimukset on suoritettava 20 °C:ssa, pitoisuudet pohjavedessä, pintavesissä ja sedimentissä on laskettava uudelleen), seurantamenetelmiä aineen määrittämiseksi eläintuotteissa ja vedessä sekä vesieliöille, linnuille ja nisäkkäille aiheutuvaa riskiä. Kupariyhdisteiden ilmoittajan olisi pyydettävä toimittamaan lisätietoja, jotka koskevat aineen hengittämisestä aiheutuvaa riskiä sekä muita kuin kohde-eliöitä, maaperää ja vettä koskevaa riskinarviointia. Lisäksi on aiheellista edellyttää, että propakitsafopin ilmoittaja toimittaa lisätietoja asianomaisesta epäpuhtaudesta Ro 41-5259 sekä muille kuin kohdelajina oleville niveljalkaisille ja vesieliöille aiheutuvasta riskistä. Edelleen on aiheellista pyytää kvitsalofoppi-P:n ilmoittajaa toimittaan lisätietoja muille kuin kohdelajina oleville niveljalkaisille aiheutuvasta riskistä. Lopuksi zeta-supermetriinin osalta on aiheellista pyytää ilmoittajaa toimittamaan lisätietoja, jotka koskevat aineen käyttäytymistä (aerobinen hajoaminen maaperässä) sekä linnuille, vesieliöille ja muille kuin torjuttaville niveljalkaisille aiheutuvaa pitkän aikavälin riskiä.

               (6)

               Mitä kupariyhdisteisiin tulee, kuparia esiintyy luonnossa, ja se on tärkeä mikroravinne. Kupari kertyy maaperään, ja sen määrään maaperässä vaikuttaa kasvinsuojeluaineiden käytön lisäksi myös kotieläintalous ja lannan käyttö. Jäsenvaltioiden on tämän vuoksi tarpeen käynnistää seurantaohjelmia herkillä alueilla, joilla kuparin aiheuttama maaperän saastuminen on ongelma, jotta ne voivat tarvittaessa asettaa rajoituksia, kuten enimmäiskäyttömääriä.

               (7)

               Direktiivin 91/414/ETY 5 artiklan 4 kohdassa ja 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa rajoituksia. Koska kupariyhdisteiden riskinarvioinnissa paljastui ekotoksikologisia huolenaiheita, sisällyttämisajanjakson rajoittaminen katsotaan tarpeelliseksi, jotta jäsenvaltiot voivat tarkastella lyhyemmän ajan kuluttua markkinoilla jo olevia kuparia sisältäviä kasvinsuojeluaineita. Kupariyhdisteet ovat sen lisäksi parhaillaan arvioitavina biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (5) ja kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 (6) puitteissa. Kuten kaikkien direktiivin 91/414/ETY liitteeseen I sisällytettyjen aineiden, myös kupariyhdisteiden tilannetta voidaan tarkastella esille tulevien uusien tietojen perusteella uudelleen kyseisen direktiivin 5 artiklan 5 kohdan nojalla.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tarvittaessa muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pitemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteessä III tarkoitetun asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Komission asetuksen (ETY) N:o 3600/92 (7) nojalla arvioitujen tehoaineiden sisällyttämisestä direktiivin 91/414/ETY liitteeseen I saatu aiempi kokemus on osoittanut, että voimassa olevien lupien haltijoiden velvollisuuksia selvitettäessä saattaa syntyä vaikeuksia tietojen saannissa. Lisävaikeuksien ehkäisemiseksi näyttää tämän vuoksi olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa kyseisen direktiivin liitteen II vaatimukset täyttävän asiakirja-aineiston saatavuuden. Tällä selvennyksellä ei kuitenkaan pidä aiheuttaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi direktiiviä 91/414/EY olisi muutettava.

               (12)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä toukokuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä kesäkuuta 2010.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä tehoaineenaan sisältäviä kasvinsuojeluaineita koskevat voimassa olevat luvat 31 päivään toukokuuta 2010 mennessä.
   Jäsenvaltioiden on tähän päivämäärään mennessä erityisesti tarkistettava, että klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä koskevat mainitun direktiivin liitteen I edellytykset täyttyvät, lukuun ottamatta kyseistä tehoainetta koskevan tekstin B osassa mainittuja edellytyksiä, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä joko ainoana tehoaineena tai yhtenä monista tehoaineista, jotka kaikki on viimeistään 30 päivänä marraskuuta 2009 sisällytetty direktiivin 91/414/ETY liitteeseen I, ja ottaen huomioon klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia ja zeta-sypermetriiniä koskevien, mainitun direktiivin liitteessä I olevien tekstien B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia tai zeta-sypermetriiniä ainoana tehoaineenaan sisältävien tuotteiden osalta tarvittaessa muutettava tai peruutettava lupa viimeistään 31 päivänä toukokuuta 2014 tai

               b)

               klormekvattia, kupariyhdisteitä, propakitsafoppia, kvitsalofoppi-P:tä, teflubentsuronia tai zeta-sypermetriiniä yhtenä monista tehoaineistaan sisältävien tuotteiden osalta tarvittaessa muutettava tai peruutettava lupa viimeistään 31 päivänä toukokuuta 2014 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuun ajankohtaan mennessä sen mukaan, kumpi ajankohta on myöhäisempi.

         4 artikla
   Tämä direktiivi tulee voimaan 1 päivänä joulukuuta 2009.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 23 päivänä huhtikuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EFSA Scientific Report (2008) 179, Conclusion regarding the peer review of the pesticide risk assessment of the active substance chlormequat (lopullinen versio: 29. syyskuuta 2008).
   EFSA Scientific Report (2008) 187, Conclusion regarding the peer review of the pesticide risk assessment of the active substance copper compounds (lopullinen versio: 30. syyskuuta 2008).
   EFSA Scientific Report (2008) 204, Conclusion regarding the peer review of the pesticide risk assessment of the active substance propaquizafop (lopullinen versio: 26. marraskuuta 2008).
   EFSA Scientific Report (2008) 205, Conclusion regarding the peer review of the pesticide risk assessment of the active substance quizalofop-P (lopullinen versio: 26. marraskuuta 2008).
   EFSA Scientific Report (2008) 184, Conclusion regarding the peer review of the pesticide risk assessment of the active substance teflubezuron (lopullinen versio: 29. syyskuuta 2008).
   EFSA Scientific Report (2008) 196, Conclusion regarding the peer review of the pesticide risk assessment of the active substance zeta-cypermethrin (lopullinen versio: 30. syyskuuta 2008).

      (5)  EYVL L 123, 24.4.1998, s. 1.

      (6)  EUVL L 396, 30.12.2006, s. 1; oikaisu EUVL L 136, 29.5.2007, s. 3.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     N:o

                     Nimi, tunnistenumerot

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”281

                     Klormekvatti
                     CAS-nro: 7003-89-6 (klormekvatti)
                     CAS-nro: 999-81-5 (klormekvattikloridi)
                     CIPAC-nro 143 (klormekvatti)
                     CIPAC-nro: 143.302 (klormekvattikloridi)

                        2-kloorietyylitrimetyyliammonium (klormekvatti)

                        2-kloorietyylitrimetyyliammoniumkloridi (klormekvattikloridi)

                     ≥ 636 g/kg
                     Epäpuhtaudet

                                 1,2-dikloorietaani: enintään 0,1 g/kg (klormekvattikloridin kuivapitoisuudesta).

                                 Kloorietyleeni (vinyylikloridi): enintään 0,0005 g/kg (klormekvattikloridin kuivapitoisuudesta).

                     1.12.2009

                     30.11.2019

                     A   OSA
                     Lupa voidaan myöntää ainoastaan käyttöön viljakasvien kasvunsäätelyaineena.
                     B   OSA
                     Arvioidessaan hakemuksia, jotka koskevat klormekvattia sisältävien kasvinsuojeluaineiden käytön sallimista muihin käyttötarkoituksiin kuin rukiille ja ruisvehnälle ja erityisesti kuluttajien altistumisen kannalta, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen klormekvattia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö

                                 —

                                 lintujen ja nisäkkäiden suojeluun.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan lisätietoja, jotka koskevat aineen käyttäytymistä (absorptiotutkimukset on suoritettava 20 °C:ssa, pitoisuudet pohjavedessä, pintavesissä ja sedimentissä on laskettava uudelleen), seurantamenetelmiä aineen määrittämiseksi eläintuotteissa ja vedessä sekä vesieliöille, linnuille ja nisäkkäille aiheutuvaa riskiä. Jäsenvaltioiden on varmistettava, että ilmoittajat, joiden pyynnöstä klormekvatti on sisällytetty tähän liitteeseen, toimittavat tällaiset tiedot komissiolle viimeistään 30. marraskuuta 2011.

                     282

                     Kupariyhdisteet:

                     1.12.2009

                     30.11.2016

                     A   OSA
                     Lupa voidaan myöntää ainoastaan käyttöön bakteerimyrkkynä ja sienitautien torjunta-aineena.
                     B   OSA
                     Arvioidessaan hakemuksia, jotka koskevat kuparia sisältävien kasvinsuojeluaineiden käytön sallimista muihin käyttötarkoituksiin kuin kasvihuonetomaatteihin, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen kupariyhdisteitä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 siihen, että kaupallisesti valmistetun teknisen materiaalin eritelmä on vahvistettava, ja siitä on esitettävä tarvittavat analyysitulokset. Toksisuuskokeissa käytettyä testimateriaalia on verrattava ja se on todennettava teknisen materiaalin eritelmään nähden,

                                 —

                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,

                                 —

                                 vesien ja muiden kuin kohde-eliöiden suojeluun. Näiden tunnistettujen riskien osalta olisi tarvittaessa sovellettava riskinhallintatoimenpiteitä kuten puskurivyöhykkeitä,

                                 —

                                 käytetyn tehoaineen määrään ja varmistettava, että sallitut määrät ovat annosten ja käyttökertojen osalta pienimmät halutun vaikutuksen aikaansaamiseksi tarvittavat määrät.

                           Asianomaisten jäsenvaltioiden on pyydettävä toimittamaan lisätietoja

                                 —

                                 aineen hengittämisestä aiheutuvasta riskistä,

                                 —

                                 muita kuin kohde-eliöitä, maaperää ja vettä koskevasta riskinarvioinnista.

                           Jäsenvaltioiden on varmistettava, että ilmoittajat, joiden pyynnöstä kupariyhdisteet on sisällytetty tähän liitteeseen, toimittavat tällaiset tiedot komissiolle viimeistään 30. marraskuuta 2011.
                     Jäsenvaltioiden on käynnistettävä seurantaohjelmia herkillä alueilla, joilla kuparin aiheuttama maaperän saastuminen on ongelma, jotta ne voivat tarvittaessa asettaa rajoituksia, kuten enimmäiskäyttömääriä.

                     kuparihydroksidi
                     CAS-numero: 20427-59-2
                     CIPAC-nro: 44.305

                        Kupari(II)hydroksidi

                     ≥ 573 g/kg

                     kuparioksikloridi
                     CAS-nro: 1332-65-6 tai 1332-40-7
                     CIPAC-nro: 44.602

                        Dikuparikloriditrihydroksidi

                     ≥ 550 g/kg

                     kuparioksidi
                     CAS-nro: 1317-39-1
                     CIPAC-nro: 44.603

                        Kuparioksidi

                     ≥ 820 g/kg

                     bordeaux-seos
                     CAS-nro: 8011-63-0
                     CIPAC-nro: 44.604

                        Ei eritelty

                     ≥ 245 g/kg

                     kolmiemäksinen kuparisulfaatti
                     CAS-nro: 12527-76-3
                     CIPAC-nro: 44.306

                        Ei eritelty

                     ≥ 490 g/kg
                     Seuraavat epäpuhtaudet ovat toksikologisesti ongelmallisia eikä niiden määrä saa ylittää seuraavia pitoisuuksia:

                                 Lyijy enintään 0,0005 g/kg kuparipitoisuudesta.

                                 Kadmium enintään 0,0001 g/kg kuparipitoisuudesta.

                                 Arseeni enintään 0,0001 g/kg kuparipitoisuudesta.

                     283

                     Propakitsafoppi
                     CAS-nro: 111479-05-1
                     CIPAC-nro: 173

                        2-isopropylideeniamino-oksietyyli-(R)-2-[4-(6-kloori-kinoksalin-2-yylioksi)fenoksi]propionaatti

                     ≥ 920g/kg
                     Tolueenin enimmäispitoisuus 5 g/kg

                     1.12.2009

                     30.11.2019

                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen propakitsafoppia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 siihen, että kaupallisesti valmistetun teknisen materiaalin eritelmä on vahvistettava ja että siitä on esitettävä tarvittavat analyysitulokset. Toksisuuskokeissa käytettyä testimateriaalia on verrattava ja se on todennettava teknisen materiaalin eritelmään nähden,

                                 —

                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 —

                                 vesieliöiden ja muiden kuin kohde-eliöiden suojeluun ja varmistettava, että lupaehtoihin sisältyy tarvittaessa riskinhallintatoimenpiteitä kuten puskurivyöhykkeitä,

                                 —

                                 muiden kuin torjuttavien niveljalkaisten suojeluun sekä varmistettava, että lupaehtoihin sisältyy tarvittaessa riskinhallintatoimenpiteitä.

                           Asianomaisten jäsenvaltioiden on varmistettava, että ilmoittaja toimittaa komissiolle

                                 —

                                 lisätietoja asianomaisesta epäpuhtaudesta Ro 41-5259,

                                 —

                                 tiedot muille kuin torjuttaville niveljalkaisille ja vesieliöille aiheutuvan riskin jatkokäsittelyä varten.

                           Jäsenvaltioiden on varmistettava, että ilmoittaja toimittaa tällaiset tiedot komissiolle viimeistään 30. marraskuuta 2011.

                     284

                     Kvitsalofoppi-P:

                     1.12.2009

                     30.11.2019

                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen kitsalofoppi-P:tä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 siihen, että kaupallisesti valmistetun teknisen materiaalin eritelmä on vahvistettava ja että siitä on esitettävä tarvittavat analyysitulokset. Toksisuuskokeissa käytettyä testimateriaalia on verrattava ja se on todennettava teknisen materiaalin eritelmään nähden,

                                 —

                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 —

                                 muiden kuin torjuttavien kasvien suojeluun ja varmistettava, että lupaedellytyksiin sisältyy tarvittaessa riskinhallintatoimenpiteitä kuten puskurivyöhykkeet.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on varmistettava, että ilmoittaja toimittaa komissiolle lisätietoja muille kuin torjuttaville niveljalkaisille aiheutuvasta riskistä.
                     Jäsenvaltioiden on varmistettava, että ilmoittaja toimittaa tällaiset tiedot komissiolle viimeistään 30. marraskuuta 2011.

                     kvitsalofoppi-P-etyyli
                     CAS-nro: 100646-51-3
                     CIPAC-nro: 641,202

                        etyyli-(R)-2-[4-(6-kloorirokinoksalin-2-yylioksi)fenoksi]-propionaatti

                     ≥ 950 g/kg

                     kvitsalofoppi-P-tefuryyli
                     CAS-nro: 119738-06-6
                     CIPAC-nro: 641,226

                        (RS)-tetrahydrofurfuryyli (R)-2-[4-(6-kloorikinoksalin-2-yylioksi)fenoksi]propionaatti

                     ≥ 795g/kg

                     285

                     Teflubentsuroni
                     CAS-nro: 83121-18-0
                     CIPAC-nro: 450

                     1-(3,5-dikloori-2,4-difluorifenyli)-3-(2,6-difluoribentsoyyli)urea

                     ≥ 970 g/kg

                     1.12.2009

                     30.11.2019

                     A   OSA
                     Lupa voidaan myöntää ainoastaan käyttöön hyönteisten torjunta-aineena kasvihuoneissa (keinotekoisella kasvualustalla tai suljetuissa ravinneliuosviljelyjärjestelmissä).
                     B   OSA
                     Arvioidessaan hakemuksia, jotka koskevat teflubentsuronia sisältävien kasvinsuojeluaineiden käytön sallimista muihin käyttötarkoituksiin kuin kasvihuonetomaatteihin, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen teflubentsuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,

                                 —

                                 vesieliöiden suojeluun. Kasvihuonekäytössä vapautuvat päästöt on minimoitava eivätkä ne missään tapauksessa saa päästä merkittävinä määrinä lähistöllä oleviin vesistöihin,

                                 —

                                 mehiläisten suojeluun; mehiläisiä olisi estettävä pääsemästä kasvihuoneeseen,

                                 —

                                 niiden pölyttävien mehiläisyhteiskuntien suojeluun, jotka on tarkoituksellisesti sijoitettu kasvihuoneeseen,

                                 —

                                 kondensaatioveden, valumisvesien ja kasvualustan turvallinen hävittäminen, jotta ehkäistään muille kuin kohde-eliöille aiheutuvat riskit sekä pinta- ja pohjavesien saastuminen.

                           Lupaedellytyksiin on tarvittaessa sisällyttävä riskinhallintatoimenpiteitä.

                     286

                     Zeta-sypermetriini
                     CAS-nro: 52315-07-8
                     CIPAC-nro: 733

                     Stereoisomeerien seos (S)-α-syaani-3-fenoksibentsyyli-(1RS,3RS;1RS,3SR)-3-(2,2-dikloorivinyyli)-2,2-dimetyylisyklopropaanikarboksylaatti, jossa isomeeriparin (S);(1RS,3RS) suhde on 45-55 ja isomeeriparin (S);(1RS,3SR) suhde on 55-45

                     ≥ 850 g/kg
                     Epäpuhtaudet:

                                 tolueeni: enintään 2 g/kg

                                 tervat: enintään 12,5 g/kg

                     1.12.2009

                     30.11.2019

                     A   OSA
                     Lupa voidaan myöntää ainoastaan hyönteisten torjunta-aineena käyttöä varten.
                     B   OSA
                     Arvioidessaan hakemuksia, jotka koskevat zeta-sypermetriiniä sisältävien kasvinsuojeluaineiden käytön sallimista muihin käyttötarkoituksiin kuin viljakasveihin ja erityisesti kuluttajien mPBAldehydelle (hajoamistuote, jota saattaa muodostua jalostuksen aikana) altistumisen kannalta, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23.tammikuuta 2009 valmistuneen zeta-sypermetriiniä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö

                                 —

                                 lintujen, vesieliöiden, mehiläisten, muiden kuin torjuttavien niveljalkaisten ja muiden kuin torjuttavien maaperän makro-organismien suojeluun.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan lisätietoja, jotka koskevat aineen käyttäytymistä (aerobinen hajoaminen maaperässä) sekä linnuille, vesieliöille ja muille kuin torjuttaville niveljalkaisille aiheutuvaa pitkän aikavälin riskiä. Jäsenvaltioiden on varmistettava, että ilmoittajat, joiden pyynnöstä zeta-sypermetriini on sisällytetty tähän liitteeseen, toimittavat tällaiset tiedot komissiolle viimeistään 30. marraskuuta 2011.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


Avis juridique important

|

31982L0287

Komission direktiivi 82/287/ETY, annettu 13 päivänä huhtikuuta 1982, rehukasvien sekä öljy- ja kuitukasvien siementen pitämisestä kaupan annettujen neuvoston direktiivien 66/401/ETY ja 69/208/ETY sekä direktiivien 78/386/ETY ja 78/388/ETY liitteiden muuttamisesta

Virallinen lehti nro L 131 , 13/05/1982 s. 0024 - 0026 Espanjank. erityispainos: Luku 03 Nide 25 s. 0016  Portugalink. erityispainos: Luku 03 Nide 25 s. 0016  Suomenk. erityispainos Alue 3 Nide 15 s. 0003  Ruotsink. erityispainos Alue 3 Nide 15 s. 0003

KOMISSION DIREKTIIVI,annettu 13 päivänä huhtikuuta 1982,rehukasvien sekä öljy- ja kuitukasvien siementen pitämisestä kaupan annettujen neuvoston direktiivien 66/401/ETY ja 69/208/ETY sekä direktiivien 78/386/ETY ja 78/388/ETY liitteiden muuttamisesta (82/287/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(), sellaisena kuin se on viimeksi muutettuna direktiivillä 81/126/ETY(), ja erityisesti sen 21 a artiklan,ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(), sellaisena kuin se on viimeksi muutettuna direktiivillä 81/126/ETY, ja erityisesti sen 20 a artiklansekä katsoo, ettätieteellisen ja teknisen tietämyksen kehityksen perusteella direktiivien 66/401/ETY ja 69/208/ETY liitteitä I ja II olisi muutettava jäljempänä tarkoitetuista syistä,edellytyksiä, jotka kasvuston ja siementen on täytettävä, mukaan lukien lajikepuhtautta koskevat vaatimukset, olisi muutettava Taloudellisen yhteistyön ja kehityksen järjestön (OECD) vahvistamien järjestelmien mukaisiksi; rehukasvien siementen pitämisestä kaupan annetun direktiivin 66/401/ETY(), sellaisena kuin se on viimeksi muutettuna direktiivillä 81/126/ETY, liitteiden muuttamisesta 18 päivänä huhtikuuta 1978 annetun komission direktiivin 78/386/ETY 2 artiklan toisessa luetelmakohdassa, sekä öljy- ja kuitukasvien siementen pitämisestä kaupan annetun direktiivin 69/208/ETY(), sellaisena kuin se on viimeksi muutettuna direktiivillä 81/126/ETY, liitteiden muuttamisesta 18 päivänä huhtikuuta 1978 annetun komission direktiivin 78/388/ETY 2 artiklan 1 kohdan ensimmäisessä luetelmakohdassa säädetyt täytäntöönpanon päivät, olisi vastaavasti mukautettava nykyiseen tilanteeseen,nykyisessä tilanteessa ei ole ollut mahdollista yhdenmukaistaa yhteisössä vähimmäislajikepuhtautta koskevia vaatimuksia, jotka auringonkukan hybridien kasvustojen tai siementen on täytettävä; nämä vaatimukset pyritään laatimaan ennen 1 päivää heinäkuuta 1983 yhdenmukaisuuden saavuttamiseksi, jatässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivin 66/401/ETY liitettä I seuraavasti:1. Lisätään 4 kohdan toiseen ja kolmanteen virkkeeseen ilmaisu "Vicia faba" ilmaisun "Pisum sativum" jälkeen.2. Poistetaan 4 kohdan toisesta ja kolmannesta virkkeestä ilmaisu "Raphanus sativus ssp. oleifera".2 artikla Muutetaan direktiivin 66/401/ETY liitettä II seuraavasti:1. Korvataan I jakson 1 kohta seuraavasti:"Siementen on oltava riittävän lajiketunnistettavia ja puhtaita.Erityisesti jäljempänä lueteltujen lajien siementen on oltava seuraavien vaatimusten ja muiden edellytysten mukaisia.Lajikepuhtauden on oltava vähintään:- Poa ssp:n apomiktisten, uniklonaalisten lajikkeiden osalta: 98 %,- Pisum sativum, Vicia faba, Brassica napus var. napobrassica ja Brassica oleracea conv. acephala:- varmennetut siemenet, ensimmäinen sukupolvi: 99 %,- varmennetut siemenet, toinen sukupolvi ja sitä seuraavat sukupolvet: 98 %.Vähimmäislajikepuhtaus on tarkastettava pääosin viljelystarkastuksissa, jotka suoritetaan liitteessä I tarkoitettujen edellytysten mukaisesti."2. Korvataan II jakson 1 kohta seuraavasti:"Pisum sativumin, Brassica napus var. napobrassica:n, Brassica oleracea conv. acephala:n, Vicia faba:n ja Poa spp:n apomiktisten, uniklonaalisten lajikkeiden siementen on oltava seuraavien vaatimusten tai muiden edellytysten mukaisia:Lajikepuhtauden on oltava vähintään 99,7 %.Vähimmäislajikepuhtaus on tarkastettava pääosin viljelystarkastuksissa, jotka suoritetaan liitteessä I tarkoitettujen edellytysten mukaisesti."3 artikla Muutetaan direktiivin 69/208/ETY liitettä I seuraavasti:Korvataan 3 kohta seuraavasti:"Kasvuston on oltava riittävän lajiketunnistettava ja -puhdas.Erityisesti Brassica juncean, Brassica nigran, Cannabis sativan, Carum carvin ja Gossypium sp:n kasvustojen on oltava seuraavien vaatimusten mukaiset:Kasvuston lajeista selvästi lajikkeista poikkeavien kasvien lukumäärä saa olla enintään:- yksi 30 m²:ä kohti perussiementen tuotannossa,- yksi 10 m²:ä kohti varmennettujen siementen tuotannossa."4 artikla Muutetaan direktiivin 69/208/ETY liitettä II seuraavasti:Korvataan I jakson 1 kohta seuraavasti:"Siementen on oltava riittävän lajiketunnistettavia ja -puhtaita. Erityisesti jäljempänä lueteltujen lajien siementen on oltava seuraavien vaatimusten ja muiden edellytysten mukaisia:>TAULUKON PAIKKA>Vähimmäislajikepuhtaus on tarkastettava pääosin viljelystarkastuksissa, jotka suoritetaan liitteessä I tarkoitettujen edellytysten mukaisesti."5 artikla Korvataan direktiivin 78/386/ETY 2 artiklan 1 kohdan 2 alakohdassa päivämäärä "1 päivänä tammikuuta 1982" ilmaisulla "myöhemmin ilmoitettavana ajankohtana".6 artikla Korvataan direktiivin 78/388/ETY 2 artiklan 1 kohdan ensimmäisessä luetelmakohdassa päivämäärä "1 päivänä tammikuuta 1982" ilmaisulla "myöhemmin ilmoitettavana ajankohtana".7 artikla 1. Jäsenvaltioiden on saatettava:- tämän direktiivin 5 ja 6 artiklan säännösten noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1982 alkaen;- Poa spp:n osalta 2 artiklan säännösten noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1983 alkaen;- muut tämän direktiivin säännösten noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1983.2. Jäsenvaltioiden on huolehdittava, että siemeniä eivät koske kaupan pitämisen rajoitukset tämän direktiivin 1 kohdan kolmannen luetelmakohdan mukaisten eri täytäntöönpanopäivien takia.8 artikla Tämä direktiivi on osoitettu kaikille jäsenvaltioille.Tehty Brysselissä 13 päivänä huhtikuuta 1982.Komission puolestaPoul DALSAGERKomission jäsen() EYVL N:o 125, 11.7.1966, s. 2298/66() EYVL N:o L 67, 12.3.1981, s. 36() EYVL N:o L 169, 10.7.1969, s. 3() EYVL N:o L 113, 25.4.1978, s. 1() EYVL N:o L 113, 25.4.1978, s. 20


Avis juridique important

|

31994L0013

Neuvoston direktiivi 94/13/EY, annettu 29 päivänä maaliskuuta 1994, kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä toimenpiteistä annetun direktiivin 77/93/ETY muuttamisesta

Virallinen lehti nro L 092 , 09/04/1994 s. 0027 - 0030 Suomenk. erityispainos Alue 3 Nide 56 s. 0278  Ruotsink. erityispainos Alue 3 Nide 56 s. 0278

NEUVOSTON DIREKTIIVI 94/13/EY,annettu 29 päivänä maaliskuuta 1994,kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä toimenpiteistä annetun direktiivin 77/93/ETY muuttamisesta EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäyhteisön lainsäädännön soveltamisesta Kanariansaariin 26 päivän kesäkuuta 1991 annetussa neuvoston asetuksessa (ETY) N:o 1911/91(4) sisällytetään Kanariansaaret yhteisön tullialueeseen ja yhteisiin politiikkoihin; kyseisen asetuksen 2 ja 10 artiklan mukaan yhteisen maatalouspolitiikan soveltaminen edellyttää erityisten toimitusjärjestelyjen voimaantuloa; sitä olisi lisäksi seurattava maataloustuotantoon liittyvät erityiset toimenpiteet,erityisesti Kanariansaarten syrjäisestä sijainnista ja saaristoasemasta johtuvia valinnaisia toimenpiteitä koskevasta ohjelmasta (Poséican) 26 päivänä kesäkuuta tehdyssä neuvoston päätöksessä 91/314/ETY(5) määritetään yleiset suuntaviivat toimeenpantavista, saariston erityispiirteet ja rajoitukset huomioon ottavista vaihtoehdoista,nämä toimenpiteet edellyttävät direktiivin 77/93/ETY(6) mukauttamista Kanariansaarten kasvien terveyteen liittyvien vaatimusten huomioon ottamiseksi ja tiettyjen kyseisessä direktiivissä säädettyjen toimenpiteiden soveltamisen jatkamiseksi kaudeksi, joka päättyy kuusi kuukautta sen päivämäärän jälkeen, jolloin jäsenvaltioiden on alettava soveltaa uusia kyseisen direktiivin liitteisiin liittyviä säännöksiä Ranskan merentakaisten departementtien ja Kanariansaarten suojelemiseksi,sisämarkkinoiden tavoitteiden kannalta on tullut tarpeelliseksi mukauttaa direktiivin 77/93/ETY 14 artiklan säännökset, jotka liittyvät yleisistä säännöistä poikkeamisiin; tämän vuoksi olisi muutettava kyseisen direktiivin 3, 4, 5, 6, 10 ja 12 artikla, jadirektiivin 77/93/ETY 11 artiklassa tarkoitettuihin lisävaatimuksiin liittyvät säännökset eivät ole enää yhdenmukaisia sisämarkkinoita koskevien sääntöjen kanssa ja näin ollen ne olisi kumottava,ON ANTANUT TÄMÄN DIREKTIIVIN:1 artikla Muutetaan direktiivi 77/93/ETY seuraavasti.1 Muutetaan 1 artikla seuraavasti:a) poistetaan 2 kohdassa ilmaisu 'Kanariansaariin`;b) lisätään 3 kohdan jälkeen seuraava kohta:"3 a. Tämä direktiivi koskee myös suojatoimenpiteitä muista Espanjan osista lähtöisin olevien haitallisten organismien Kanariansaarille kulkeutumisen estämiseksi ja päin vastoin."c) lisätään 4 kohtaan ilmaisun 'Ranskan merentakaisiin departementteihin` jälkeen ilmaisu 'ja Kanariansaariin`.d) lisätään seuraavat kohdat:"7 Ranskan merentakaisista departementeista lähtöisin olevien haitallisten organismien Ranskan muihin osiin ja muihin jäsenvaltioihin kulkeutumisen ja niiden leviämisen näissä departementeissa estävien suojatoimenpiteiden osalta tämän direktiivin 1 artiklan 5 kohdassa, 3 artiklan 4 kohdassa, 4 artiklan 2 kohdan a alakohdassa ja 4 kohdassa, 5 artiklan 2 ja 4 kohdassa, 6 artiklan 4, 5 ja 9 kohdassa, 10 artiklan 1 kohdassa, 2 kohdan b alakohdassa ja 5 kohdassa sekä 12 artiklan 6, 7 ja 8 kohdassa mainitut päivämäärät korvataan kuuden kuukauden jakson loppua vastaavalla päivämäärällä, joka lasketaan siitä päivästä alkaen, jolloin jäsenvaltioiden on alettava soveltaa uusia direktiivin 77/93/ETY liitteisiin I-V liittyviä säännöksiä Ranskan merentakaisten departementtien suojelemiseksi. Kumotaan 3 ja 4 kohta samasta päivästä alkaen.8 Kanariansaarilta lähtöisin olevien haitallisten organismien Espanjan muihin osiin ja muihin jäsenvaltioihin kulkeutumisen ja niiden leviämisen näillä saarilla estävien suojatoimenpiteiden osalta tämän direktiivin 1 artiklan 5 kohdassa, 3 artiklan 4 kohdassa, 4 artiklan 2 kohdan a alakohdassa ja 4 kohdassa, 5 artiklan 2 ja 4 kohdassa, 6 artiklan 4, 5 ja 9 kohdassa, 10 artiklan 1 kohdassa, 2 kohdan b alakohdassa ja 5 kohdassa sekä 12 artiklan 6, 7 ja 8 kohdassa mainitut päivämäärät korvataan kuuden kuukauden jakson loppua vastaavalla päivämäärällä, joka lasketaan siitä päivästä alkaen, jolloin jäsenvaltioiden on alettava soveltaa uusia direktiivin 77/93/ETY liitteisiin I-V liittyviä säännöksiä Kanariansaarten suojelemiseksi. Kumotaan 3 a kohta samasta päivästä alkaen."2 Korvataan 3 artiklan 7 kohta seuraavasti:"7 a) Jäljempänä 16 a artiklassa säädettyä menettelyä noudattaen voidaan päättää, että jäsenvaltioiden on säädettävä, että määrättyjen kasveille tai kasvituotteille haitallisten, mutta liitteisiin I ja II sisältymättömien organismien kulkeutuminen niiden alueelle tai niiden leviäminen siellä kielletään tai siltä edellytetään erityistä lupaa saman menettelyn mukaisesti tarkennetuilla edellytyksillä.b) Jäljempänä 16 a artiklassa säädettyä menettelyä noudattaen voidaan päättää, että jäsenvaltioiden on säädettävä, että tiettyjen liitteessä II esitettyjen kasveille tai kasvituotteille haitallisten organismien, joiden esiintyminen on kuitenkin todettu muissa kuin liitteessä esitetyissä kasveissa, kulkeutuminen niiden alueelle tai niiden leviäminen siellä kielletään tai siltä edellytetään erityistä lupaa saman menettelyn mukaisesti tarkennetuilla edellytyksillä.c) Jäljempänä 16 a artiklassa säädettyä menettelyä noudattaen voidaan päättää, että jäsenvaltiot säätävät, että tiettyjen liitteessä I ja II esitettyjen kasveille tai kasvituotteille haitallisten organismien, joiden esiintyminen todetaan eristetyssä tilassa, kulkeutuminen niiden alueelle tai niiden leviäminen siellä kielletään tai siltä edellytetään erityistä lupaa saman menettelyn mukaisesti tarkennetuilla edellytyksillä.d) Edellä a, b ja c alakohtaa sovelletaan myös näihin organismeihin silloin, kun niihin ei sovelleta geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY(*) säännöksiä tai muita yhteisön säännöksiä, jotka liittyvät erityisesti geneettisesti muunnettuihin organismeihin.e) Jäljempänä 16 a artiklassa säädettyä menettelyä noudattaen vahvistettavien edellytysten mukaisesti 1 kohtaa ja 5 kohdan a alakohtaa sekä 2 kohtaa ja 5 kohdan b alakohtaa ei sovelleta testaustarkoituksessa tai tieteellisessä tarkoituksessa tehtyihin töihin eikä lajikevalintaan liittyviin töihin.f) Edellä a, b ja c alakohdassa säädettyjen toimenpiteiden toteuttamisen jälkeen ja 16 a artiklassa säädettyä menettelyä noudattaen vahvistettavien edellytysten mukaisesti kyseisiä kohtia ei sovelleta testaustarkoituksessa tai tieteellisessä tarkoituksessa tehtyihin töihin eikä lajikevalintaan liittyviin töihin.(*) EYVL N:o L 117, 8.5.1990, s.15"3 Lisätään 4 artiklaan seuraavat kohdat:"5 Jäljempänä 16 a artiklassa säädettyä menettelyä noudattaen vahvistettavien edellytysten mukaisesti 1 kohtaa ja 2 kohdan a alakohtaa ei sovelleta testaustarkoituksessa tai tieteellisessä tarkoituksessa tehtyihin töihin eikä lajikevalintaan liittyviin töihin.6 a) Silloin kun ei ole pelkoa haitallisen organismin leviämisestä, jäsenvaltio voi säätää, että 1 kohtaa ja 2 kohdan a alakohtaa ei sovelleta erityisissä yksittäistapauksissa kasveihin, kasvituotteisiin tai muihin tavaroihin, joita viljellään, tuotetaan tai käytetään kolmannen maan raja-alueen välittömässä läheisyydessä ja jotka on tuotu jäsenvaltioon käytettäväksi raja-alueen läheisyydessä.b) Myöntäessään tällaista poikkeusta, jäsenvaltion on ilmoitettava tuottajan sijainti ja nimi. Näiden säännöllisesti päivitettävien tietojen on oltava komission käytettävissä.c) Kasveihin, kasvituotteisiin tai muihin tavaroihin, joihin sovelletaan a alakohdan poikkeusta, on liitettävä asiakirjat, joista näkyy mistä kyseisen kolmannen maan osasta ne ovat lähtöisin."4 Muutetaan 5 artikla seuraavasti:a) lisätään 4 kohtaan seuraava virke:"Tätä kohtaa sekä 1 ja 2 kohtaa ei sovelleta pienten vihannes-, vihannestuote-, elintarvike- tai eläimille tarkoitettujen ravintomäärien liikkeisiin, jos ne on tarkoitettu omistajan tai vastaanottajan muuta kuin teollista ja kaupallista käyttöä varten tai käytettäväksi kuljetuksen aikana, mikäli haitallisten organismien leviämisestä ei ole vaaraa."b) lisätään seuraavat kohdat:"5 Jäljempänä 16 a artiklassa säädettyä menettelyä noudattaen vahvistettavien edellytysten mukaisesti 1, 2 ja 4 kohtaa ei sovelleta testaustarkoituksessa tai tieteellisessä tarkoituksessa tehtyihin töihin eikä lajikevalintaan liittyviin töihin.6 a) Jos ei ole pelkoa haitallisen organismin leviämisestä, jäsenvaltio voi säätää, että 1, 2 ja 4 kohtaa ei sovelleta erityisissä yksittäistapauksissa kasveihin, kasvituotteisiin tai muihin tavaroihin, joita viljellään, tuotetaan tai käytetään kolmannen maan raja-alueen välittömässä läheisyydessä ja jotka on tuotu jäsenvaltioon käytettäväksi raja-alueen läheisyydessä.b) Myöntäessään tällaista poikkeusta, jäsenvaltion on ilmoitettava tuottajan sijainti ja nimi. Näiden säännöllisesti päivitettävien tietojen on oltava komission käytettävissä.c) Kasveihin, kasvituotteisiin tai muihin tavaroihin, joihin sovelletaan a alakohdan poikkeusta, on liitettävä asiakirjat, joista näkyy mistä kyseisen kolmannen maan osasta ne ovat lähtöisin."5 Lisätään 6 artiklan 4 kohtaan seuraava alakohta:"Edellä 1, 2 ja 3 kohtaa ei sovelleta pienten vihannes-, vihannestuote-, elintarvike- tai eläimille tarkoitettujen ravintomäärien liikkeisiin, jos ne on tarkoitettu omistajan tai vastaanottajan muuta kuin teollista ja kaupallista käyttöä varten tai käytettäväksi kuljetuksen aikana, mikäli haitallisten organismien leviämisestä ei ole vaaraa."6 Lisätään 10 artiklan 2 kohtaan seuraava c alakohta:"c) Edellä a ja b alakohtaa ei sovelleta pienten vihannes-, vihannestuote-, elintarvike- tai eläimille tarkoitettujen ravintomäärien liikkeisiin, jos ne on tarkoitettu omistajan tai vastaanottajan muuta kuin teollista ja kaupallista käyttöä varten tai käytettäväksi kuljetuksen aikana, mikäli haitallisten organismien leviämisestä ei ole vaaraa."7 Poistetaan 11 artiklan 2 kohdan toinen alakohta.8 Muutetaan 12 artikla seuraavasti.a) Lisätään seuraavat kohdat:"3 b. Mikäli haitallisten organismien leviämisestä ei ole vaaraa:- edellä 1 ja 2 kohtaa ei sovelleta, jos kasvit, kasvituotteet tai muut tavarat siirretään suoraan yhteisön kahden paikan välillä kolmannen maan alueen kautta,- edellä 1 ja 2 kohtaa ja 4 artiklan 1 kohtaa ei sovelleta yhteisön alueen kautta tapahtuvaan kuljetukseen,- edellä 1 ja 2 kohtaa ei sovelleta pienten vihannes-, vihannestuote-, elintarvike- tai eläimille tarkoitettujen ravintomäärien liikkeisiin, jos ne on tarkoitettu omistajan tai vastaanottajan muuta kuin teollista ja kaupallista käyttöä varten tai käytettäväksi kuljetuksen aikana."3 c. Jäljempänä 16 a artiklassa säädettyä menettelyä noudattaen vahvistettavien edellytysten mukaisesti 1 ja 2 kohtaa ei sovelleta testaustarkoituksessa tai tieteellisessä tarkoituksessa tehtyihin töihin eikä lajikevalintaan liittyviin töihin.3 d. i) Jos ei ole pelkoa haitallisen organismin leviämisestä, jäsenvaltio voi säätää, että 1 ja 2 kohtaa ei sovelleta erityisissä yksittäistapauksissa kasveihin, kasvituotteisiin tai muihin tavaroihin, joita viljellään, tuotetaan tai käytetään kolmannen maan raja-alueen välittömässä läheisyydessä ja jotka on tuotu jäsenvaltioon käytettäväksi raja-alueen läheisyydessä.ii) Myöntäessään tällaista poikkeusta, jäsenvaltion on ilmoitettava tuottajan sijainti ja nimi. Näiden säännöllisesti päivitettävien tietojen on oltava komission käytössä.iii) Kasveihin, kasvituotteisiin tai muihin tavaroihin, joihin sovelletaan i alakohdan poikkeusta, on liitettävä asiakirjat, joista näkyy mistä kyseisen kolmannen maan osasta ne ovat lähtöisin."b) Lisätään 8 kohtaan seuraava alakohta:"Jos kysymyksessä on ensimmäisen alakohdan toisen luetelmakohdan mukainen tuotteen erästä poistaminen tai ensimmäisen alakohdan neljännen luetelmakohdan mukainen lähettämiskielto, jäsenvaltioiden on säädettävä, että 2 artiklan 1 kohdan g alakohdassa tarkoitetut vastuussa olevat viralliset toimielimet kumoavat kasvien terveystodistukset ja kasvien jälleenvientiterveystodistukset, jotka on tehty silloin, kun kasvit, kasvituotteet tai muut tavarat esitetään niiden tuomiseksi jäsenvaltioiden alueelle. Kumoamisen yhteydessä toimielinten on lisättävä asiakirjan etupuolelle selvästi näkyvä punainen kolmionmuotoinen leima, jossa on maininta "Kumottu todistus" ja jossa ilmoitetaan vähintään toimielimen nimi ja lähettämiskiellon päivämäärä. Tämä maininta on kirjoitettava suuraakkosin vähintään yhdellä yhteisön virallisella kielellä."9 Muutetaan 14 artikla seuraavasti:a) poistetaan 1 ja 2 kohta;b) 3 kohdasta tulee 1 kohta ja sen ensimmäinen alakohta korvataan seuraavasti:"1 Noudattaen 16 artiklassa, tai kiireellisissä tapauksissa 17 artiklassa, säädettyä menettelyä jäsenvaltioille voidaan hakemuksesta antaa lupa säätää poikkeuksista:- 4 artiklan 1 kohtaan liitteessä III olevan A ja B osan osalta, sanotun kuitenkaan rajoittamatta 4 artiklan 5 kohdan säännösten soveltamista, sekä 5 artiklan 1 kohtaan ja 12 artiklan 1 kohdan a alakohdan kolmanteen luetelmakohtaan liitteessä IV olevassa A osan 1 jaksossa ja B osassa tarkoitettujen muiden edellytysten osalta,- 7 artiklan 2 kohtaan ja 12 artiklan 1 kohdan b alakohtaan puutavaran osalta, jos vastaavat vakuudet on annettu,sillä edellytyksellä, että haitallisten organismien leviämisvaara estetään yhdellä tai useammalla seuraavista tekijöistä:- kasvien tai kasvituotteiden alkuperä,- aiheellinen käsittely,- erityiset varotoimenpiteet kasvien ja kasvituotteiden käyttämiseksi."c) 4 kohdasta tulee 2 kohta ja se korvataan seuraavasti:"2 Edellä 1 kohdassa säädettyjen poikkeusten osalta vaaditaan virallinen ilmoitus jokaisessa yksittäisessä tapauksessa siitä, että edellytykset poikkeuksen myöntämiseen täytetään."d) 5 kohdasta tulee 3 kohta ja se korvataan seuraavasti:"3 Jäsenvaltioiden on ilmoitettava komissiolle 1 kohdan mukaisesti myöntämistään poikkeuksista. Komissio ilmoittaa vuosittain muille jäsenvaltioille näistä ilmoituksista.Noudattaen 16 artiklassa säädettyä menettelyä jäsenvaltiot voidaan vapauttaa tästä ilmoittamisesta."e) poistetaan 6 kohta.2 artikla Edellä 1 artiklan 2 ja 3 kohdassa, 4 kohdan b alakohdassa ja 8 kohdassa tarkoitetut edellytykset on vahvistettava ennen 1 päivää syyskuuta 1994.3 artikla 1 Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset ennen 1 päivää tammikuuta 1995. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset viipymättä komissiolle. Komissio ilmoittaa tästä muille jäsenvaltioille.4 artikla Tämä direktiivi on osoitettu kaikille jäsenvaltioille.Tehty Brysselissä 29 päivänä maaliskuuta 1994.Neuvoston puolestaPuheenjohtajaG. MORAITIS(1) EYVL N:o C 97, 6.4.1993, s. 13(2) EYVL N:o C 255, 20.9.1993, s. 242(3) EYVL N:o C 201, 26.7.1993, s. 31(4) EYVL N:o L 171, 29.6.1991, s. 1. Asetus sellaisena kuin se on viimeksi muutettuna asetuksella (ETY) N:o 284/92 (EYVL N:o L 31, 7.2.1992, s. 6)(5) EYVL N:o L 171, 29.6.1991, s. 5(6) EYVL N:o L 26, 31.1.1977, s. 20. Direktiivi sellaisena kuin se on viimeksi muutettuna direktiivillä 92/103/ETY (EYVL N:o L 363, 11.12.1992, s. 1)


title: Euroopan parlamentin ja neuvoston direktiivi 2009/20/EY, annettu 23 päivänä huhtikuuta 2009 , alusten omistajien vakuutuksesta merioikeudellisia vaateita varten (ETA:n kannalta merkityksellinen teksti)

text:
               28.5.2009

               FI

               Euroopan unionin virallinen lehti

               L 131/128

      EUROOPAN PARLAMENTIN JA NEUVOSTON DIREKTIIVI 2009/20/EY,
   annettu 23 päivänä huhtikuuta 2009,
   alusten omistajien vakuutuksesta merioikeudellisia vaateita varten
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,
   ottavat huomioon komission ehdotuksen,
   ottaa huomioon Euroopan talous- ja sosiaalikomitean lausunnon (1),
   ottavat huomioon alueiden komitean lausunnon (2),
   noudattavat perustamissopimuksen 251 artiklassa määrättyä menettelyä (3),
   sekä katsovat seuraavaa:

               (1)

               Eräs yhteisön meriliikennepolitiikan tavoitteista on kauppamerenkulun laadun parantaminen lisäämällä kaikkien talouden toimijoiden toiminnan vastuullisuutta.

               (2)

               Luonteeltaan varoittavia toimenpiteitä on jo hyväksytty alusten aiheuttamasta ympäristön pilaantumisesta ja säännösten rikkomisista määrättävistä seuraamuksista 7 päivänä syyskuuta 2005 annetulla Euroopan parlamentin ja neuvoston direktiivillä 2005/35/EY (4).

               (3)

               Jäsenvaltiot antoivat 9 päivänä lokakuuta 2008 lausuman, jossa ne yksimielisesti tunnustivat merioikeudellisia vaateita koskevan vastuun rajoittamisesta vuonna 1976 tehtyyn yleissopimukseen liittyvän vuoden 1996 pöytäkirjan soveltamisen tärkeyden kaikissa jäsenvaltioissa.

               (4)

               Vakuutusta koskevan velvoitteen avulla voidaan parantaa uhrien suojelua. Se edistää myös alikuntoisten alusten poistumista liikenteestä ja elvyttää liikenteenharjoittajien välistä kilpailua. Lisäksi Kansainvälinen merenkulkujärjestö kehotti päätöslauselmassaan A.898(21) valtioita vaatimaan, että alusten omistajilla on asianmukaiset vakuutukset.

               (5)

               Tämän direktiivin säännösten noudattamatta jättäminen olisi saatava loppumaan. Satamavaltioiden suorittamasta valvonnasta 23 päivänä huhtikuuta 2009 annetussa Euroopan parlamentin ja neuvoston direktiivissä 2009/16/EY (uudelleenlaadittu toisinto) (5) säädetään jo alusten pysäyttämisestä, jos aluksissa pidettäviksi edellytetyt todistuskirjat puuttuvat. On kuitenkin asianmukaista antaa mahdollisuus karkottaa alus, jossa ei ole mukana todistuskirjaa vakuutuksesta. Karkottamismenettelyssä olisi annettava mahdollisuus korjata tilanne kohtuullisessa määräajassa.

               (6)

               Jäsenvaltiot eivät voi riittävällä tavalla saavuttaa tämän direktiivin tavoitteita, joita ovat aiheellisten toimenpiteiden käyttöönotto ja täytäntöönpano meriliikennepolitiikan alalla, vaan ne voidaan niiden laajuuden ja vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on näiden tavoitteiden saavuttamiseksi tarpeen,

         OVAT ANTANEET TÄMÄN DIREKTIIVIN:
   1 artikla
   Kohde
   Tässä direktiivissä vahvistetaan säännöt, joita sovelletaan merioikeudellisia vaateita koskevaan aluksen omistajien vakuutukseen liittyvien velvoitteiden eräisiin näkökohtiin.
   2 artikla
   Soveltamisala
   1.   Tätä direktiiviä sovelletaan aluksiin, joiden bruttovetoisuus on vähintään 300.
   2.   Tätä direktiiviä ei sovelleta sota-aluksiin, sotalaivaston apualuksiin tai muihin aluksiin, jotka ovat jonkin valtion omistuksessa tai käytössä ja joita käytetään ei-kaupallisiin julkisiin palveluihin.
   3.   Tämä direktiivi ei vaikuta järjestelmiin, jotka on perustettu kyseisessä jäsenvaltiossa voimassa olevilla ja liitteessä I luetelluilla välineillä.
   3 artikla
   Määritelmät
   Tässä direktiivissä tarkoitetaan:

               a)

               ’aluksen omistajalla’ merialuksen rekisteröityä omistajaa tai muuta henkilöä kuten ilman miehistöä rahdatun aluksen rahdinottajaa, joka vastaa aluksen toiminnasta;

               b)

               ’vakuutuksella’ vakuutusta omavastuun kanssa tai ilman, ja se käsittää esimerkiksi kansainvälisen P&I ryhmän jäsenten antaman vahinkovakuutustyypin ja muita tosiasiallisia vakuutuksen muotoja (mukaan lukien todistetusti olemassa oleva itsevakuutus) sekä rahavakuuksia, jotka tarjoavat vakuutusturvan samanlaisin ehdoin.

               c)

               ’vuoden 1996 yleissopimuksella’ konsolidoitua tekstiä Kansainvälisen merenkulkujärjestön (IMO) vuonna 1976 hyväksymästä yleissopimuksesta merioikeudellisia vaateita koskevan vastuun rajoittamisesta, sellaisena kuin se on muutettuna vuonna 1996 tehdyllä pöytäkirjalla.

         4 artikla
   Vakuutus merioikeudellisia vaateita varten
   1.   Kunkin jäsenvaltion on varmistettava, että kaikilla sen lipun alla purjehtivien alusten omistajilla on vakuutus, joka kattaa kyseiset alukset.
   2.   Kunkin jäsenvaltion on edellytettävä, että muun kuin sen oman lipun alla purjehtivan aluksen omistajalla on vakuutus, kun alus saapuu jäsenvaltion lainkäyttövaltaan kuuluvaan satamaan. Tämä ei estä jäsenvaltioita edellyttämästä saman velvollisuuden noudattamista aluksen liikennöidessä niiden aluevesillä, sillä edellytyksellä, että noudatetaan kansainvälistä oikeutta.
   3.   Kohdassa 1 ja 2 tarkoitetun vakuutuksen on katettava vuoden 1996 yleissopimuksen mukaisesti rajoitettavissa olevat merioikeudelliset vaateet. Kunkin aluksen vakuutuksen määrän on oltava tapahtumakohtaisesti yhtä suuri kuin vuoden 1996 yleissopimuksen mukainen asiaankuuluva vastuun rajoittamista koskeva enimmäismäärä.
   5 artikla
   Tarkastukset, vaatimustenmukaisuus, satamasta karkottaminen ja kielto saapua satamaan
   1.   Kunkin jäsenvaltion on varmistettava, että sen lainkäyttövaltaan kuuluvassa satamassa olevien alusten kaikkiin tarkastuksiin, jotka toimitetaan direktiivin 2009/16/EY mukaisesti, kuuluu sen tarkistaminen, että 6 artiklassa tarkoitettu todistus on aluksella.
   2.   Jos 6 artiklassa tarkoitettu todistus ei ole aluksella, toimivaltainen viranomainen voi antaa alukselle karkotusmääräyksen, josta ilmoitetaan komissiolle, muille jäsenvaltioille ja asianomaiselle lippuvaltiolle, sanotun kuitenkaan rajoittamatta direktiivin 2008/16/EY, jossa säädetään alusten pysäyttämisestä turvallisuusnäkökohtiin liittyvän vaaran perusteella, soveltamista. Karkotusmääräyksen johdosta kaikkien jäsenvaltioiden on evättävä tämän aluksen pääsy satamiinsa, kunnes aluksen omistaja esittää 6 artiklassa tarkoitetun todistuksen.
   6 artikla
   Vakuutustodistukset
   1.   Edellä 4 artiklassa tarkoitetun vakuutuksen olemassaolo on todistettava yhdellä tai useammalla vakuutuksenantajan antamalla todistuksella, joka on pidettävä aluksella.
   2.   Vakuutuksenantajan antamissa todistuksissa on oltava seuraavat tiedot:

               a)

               aluksen nimi, sen IMO-tunnistenumero ja rekisteröintisataman nimi;

               b)

               aluksen omistajan nimi ja päätoimipaikka;

               c)

               vakuutuksen tyyppi ja kesto;

               d)

               vakuutuksenantajan nimi ja päätoimipaikka sekä tarvittaessa se toimipaikka, jossa vakuutus on annettu.

         3.   Jos todistuksissa käytetty kieli ei ole englanti, ranska tai espanja, tekstiin on liitettävä käännös jollekin näistä kielistä.
   7 artikla
   Seuraamukset
   Sovellettaessa 4 artiklan 1 kohtaa jäsenvaltioiden on säädettävä seuraamusjärjestelmästä, jota sovelletaan tämän direktiivin mukaisesti annettujen kansallisten säännösten rikkomiseen, ja toteutettava kaikki tarpeelliset toimenpiteet sen varmistamiseksi, että näitä seuraamuksia sovelletaan. Säädettyjen seuraamusten on oltava tehokkaita, oikeasuhteisia ja varoittavia.
   8 artikla
   Kertomukset
   Joka kolmas vuosi, ja ensimmäisen kerran ennen 1 päivää tammikuuta 2015, komissio antaa Euroopan parlamentille ja neuvostolle kertomuksen tämän direktiivin soveltamisesta.
   9 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 2012. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   10 artikla
   Voimaantulo
   Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   11 artikla
   Osoitus
   Tämä direktiivi on osoitettu kaikille jäsenvaltioille.

      Tehty Strasbourgissa 23 päivänä huhtikuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         P. NEČAS

      (1)  EUVL C 318, 23.12.2006, s. 195.

      (2)  EUVL C 229, 22.9.2006, s. 38.

      (3)  Euroopan parlamentin lausunto, annettu 29. maaliskuuta 2007 (EUVL C 27 E, 31.1.2008, s. 166), neuvoston yhteinen kanta, vahvistettu 9. joulukuuta 2008 (EUVL C 330 E, 30.12.2008, s. 7), ja Euroopan parlamentin kanta, vahvistettu 11. maaliskuuta 2009 (ei vielä julkaistu virallisessa lehdessä).

      (4)  EUVL L 255, 30.9.2005, s. 11.

      (5)  Katso tämän virallisen lehden sivu 57.

      LIITE

                  —

                  vuoden 1992 kansainvälinen yleissopimus öljyn aiheuttamasta pilaantumisvahingosta johtuvasta siviilioikeudellisesta vastuusta;

                  —

                  vuoden 1996 kansainvälinen yleissopimus vahingonkorvausvastuusta vaarallisten ja haitallisten aineiden merikuljetusten yhteydessä (”HNS-yleissopimus”);

                  —

                  vuoden 2001 kansainvälinen yleissopimus aluksen polttoaineen aiheuttamasta pilaantumisvahingosta johtuvasta siviilioikeudellista vastuusta (”bunkkeriöljy-yleissopimus”);

                  —

                  vuoden 2007 kansainvälinen yleissopimus hylkyjen nostamisesta (”hylkyjennostoyleissopimus”);

                  —

                  Euroopan parlamentin ja neuvoston asetus (EY) N:o 392/2009, annettu 23 päivänä huhtikuuta 2009, merten matkustajaliikenteen harjoittajan vastuusta onnettomuustapauksessa.


title: Komission direktiivi 2010/2/EU, annettu 27 päivänä tammikuuta 2010 , neuvoston direktiivin 91/414/ETY muuttamisesta klormekvatti-tehoaineen käytön laajentamisen osalta (ETA:n kannalta merkityksellinen teksti)

text:
               28.1.2010

               FI

               Euroopan unionin virallinen lehti

               L 24/11

         KOMISSION DIREKTIIVI 2010/2/EU,
   annettu 27 päivänä tammikuuta 2010,
   neuvoston direktiivin 91/414/ETY muuttamisesta klormekvatti-tehoaineen käytön laajentamisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan toisen alakohdan toisen luetelmakohdan,
   sekä katsoo seuraavaa:

               (1)

               Klormekvatti sisällytettiin komission direktiivillä 2009/37/EY (2) tehoaineena direktiivin 91/414/ETY liitteeseen I.

               (2)

               Klormekvatin sisällyttämistä liitteeseen koskevassa hakemuksessaan aineen ilmoittaja CCC Task Force toimitti sellaista tietoa aineen käyttötavoista kasvien kasvunsäätelyaineena, jonka perusteella voidaan yleisesti päätellä, että klormekvattia sisältävät kasviensuojeluaineet ovat direktiivin 91/414/ETY 5 artiklan 1 kohdan a ja b alakohdassa säädettyjen turvallisuusvaatimusten mukaisia. Tästä syystä klormekvatti sisällytettiin mainitun direktiivin liitteeseen I erityissäännöksin, joiden mukaan jäsenvaltiot voivat myöntää kyseiselle aineelle lupia ainoastaan, jos ainetta käytetään viljaan.

               (3)

               Edellä mainitun käytön lisäksi Belgia on hakenut muutosta kyseiseen säännökseen, jotta klormekvatin käyttö koristekasveihin sallittaisiin, ja Ruotsi on hakenut vastaavaa muutosta klormekvatin käytölle siementuotantoon tarkoitettuun nurmeen. Belgia ja Ruotsi ilmoittivat komissiolle 29 päivänä lokakuuta 2009 ja 4 päivänä marraskuuta 2009 katsovansa, että haettu käytön laajentaminen ei aiheuta mitään uusia riskejä niiden riskien lisäksi, jotka on jo otettu huomioon direktiivin 91/414/ETY liitteessä I olevissa klormekvattia koskevissa erityissäännöksissä ja kyseistä ainetta käsittelevässä komission tarkastelukertomuksessa. Kyseinen laajentaminen koskee käyttöä syötäväksi kelpaamattomiin viljoihin, joten käytöstä ei aiheudu jäämiä elintarvikkeisiin. Muut käyttöä koskevat seikat pysyvät sellaisina kuin ne ovat direktiivin 91/414/ETY liitteen I erityissäännöksissä.

               (4)

               Näin ollen on perusteltua muuttaa klormekvattia koskevia erityissäännöksiä.

               (5)

               Sen vuoksi direktiiviä 91/414/ETY olisi muutettava.

               (6)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 28 päivänä toukokuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 29 päivästä toukokuuta 2010.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 27 päivänä tammikuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EUVL L 104, 24.4.2009, s. 23.

      LIITE
      Korvataan direktiivin 91/414/ETY liitteessä I oleva rivi 281 seuraavasti:

                     Nro

                     Nimi, tunnistenumerot

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”281

                     klormekvatti
                     CAS-nro: 7003-89-6 (klormekvatti)
                     CAS-nro: 999-81-5 (klormekvattikloridi)
                     CIPAC-nro 143 (klormekvatti)
                     CIPAC-nro: 143.302 (klormekvattikloridi)

                        2-kloorietyylitrimetyyliammonium (klormekvatti)

                        2-kloorietyylitrimetyyliammoniumkloridi

                        (klormekvattikloridi)

                     ≥ 636 g/kg
                     Epäpuhtaudet
                     1,2-dikloorietaani: enintään 0,1 g/kg (klormekvattikloridin kuivapitoisuudesta)
                     Kloorietyleeni (vinyylikloridi): enintään 0,0005 g/kg (klormekvattikloridin kuivapitoisuudesta)

                     1.12.2009

                     30.11.2019

                     A   OSA
                     Lupa voidaan myöntää ainoastaan käyttöön viljakasvien ja syötäväksi kelpaamattomien viljojen kasvunsäätelyaineena.
                     B   OSA
                     Arvioidessaan hakemuksia, jotka koskevat klormekvattia sisältävien kasvinsuojeluaineiden käytön sallimista muihin käyttötarkoituksiin kuin rukiille ja ruisvehnälle ja erityisesti kuluttajien altistumisen kannalta, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen klormekvattia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 —

                                 lintujen ja nisäkkäiden suojeluun.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan lisätietoja, jotka koskevat aineen käyttäytymistä (absorptiotutkimukset suoritettava 20 °C:ssa, pitoisuudet pohjavedessä, pintavesissä ja sedimentissä laskettava uudelleen), seurantamenetelmiä aineen määrittämiseksi eläintuotteissa ja vedessä sekä vesieliöille, linnuille ja nisäkkäille aiheutuvaa riskiä. Jäsenvaltioiden on varmistettava, että ilmoittajat, joiden pyynnöstä klormekvatti on sisällytetty tähän liitteeseen, toimittavat tällaiset tiedot komissiolle viimeistään 30. marraskuuta 2011.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


Avis juridique important

|

32003L0057

Komission direktiivi 2003/57/EY, annettu 17 päivänä kesäkuuta 2003, haitallisista aineista eläinten rehuissa 7 päivänä toukokuuta 2002 annetun Euroopan parlamentin ja neuvoston direktiivin 2002/32/EY muuttamisesta (ETA:n kannalta merkityksellinen teksti)

Virallinen lehti nro L 151 , 19/06/2003 s. 0038 - 0041

Komission direktiivi 2003/57/EY,annettu 17 päivänä kesäkuuta 2003,haitallisista aineista eläinten rehuissa 7 päivänä toukokuuta 2002 annetun Euroopan parlamentin ja neuvoston direktiivin 2002/32/EY muuttamisesta(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon haitallisista aineista eläinten rehuissa 7 päivänä toukokuuta 2002 annetun Euroopan parlamentin ja neuvoston direktiivin 2002/32/EY(1) ja erityisesti sen 8 artiklan 1 kohdansekä katsoo seuraavaa:(1) Haitallisista aineista ja tuotteista eläinten ruokinnassa 22 päivänä huhtikuuta 1999 annetussa neuvoston direktiivissä 1999/29/EY,(2) sellaisena kuin se on muutettuna direktiivillä 2001/102/EY,(3) vahvistetaan dioksiinin enimmäispitoisuudet useissa rehuaineissa ja rehuseoksissa.(2) Direktiivillä 2002/32/EY kumotaan ja korvataan direktiivi 1999/29/EY 1 päivästä elokuuta 2003.(3) Ihmisten ja eläinten terveyden suojelun kannalta on erittäin tärkeää säilyttää direktiivissä 1999/29/EY vahvistetut dioksiinin enimmäispitoisuudet voimassa myös 1 päivän elokuuta 2003 jälkeen. Direktiiviä 2002/32/EY olisi sen vuoksi muutettava, ja siihen olisi sisällytettävä direktiivissä 1999/29/EY vahvistetut dioksiinin enimmäispitoisuudet.(4) Sekaannusten välttämiseksi olisi täsmennettävä, että kivennäisillä tarkoitetaan rehuaineiden liikkuvuudesta ja käytöstä 29 huhtikuuta 1996 annetun neuvoston direktiivin 96/25/EY,(4) sellaisena kuin se on viimeksi muutettuna Euroopan parlamentin ja neuvoston direktiivillä 2001/46/EY,(5) liitteessä tarkoitettuja rehuaineita.(5) Dioksiineja koskevat säännökset olisi selkeyden parantamiseksi koottava yhteen tekstiin. Sen vuoksi on tarpeen muuttaa direktiiviä 2002/32/EY lisäämällä siihen liitteenä ne sidonta-aineiden, paakkuuntumisenestoaineiden ja sakeuttamisaineiden ryhmään kuuluvien rehun lisäaineiden hyväksymisedellytyksistä 17 päivänä marraskuuta 1999 annetun komission asetuksen (EY) N:o 2439/1999(6), sellaisena kuin se on muutettuna asetuksella (EY) N:o 739/2000(7), säännökset, joilla vahvistetaan väliaikainen enimmäispitoisuus kaoliniittipitoisen saven ja muiden sidonta-aineina, paakkuuntumisenestoaineina ja sakeuttamisaineina hyväksyttyjen lisäaineiden osalta. Koska dioksiinien esiintymisestä kalsiumsulfaattidihydraatissa, vermikuliitissa, natroliittifonoliitissa, synteettisissä kalsiumaluminaateissa ja sedimenttialkuperää olevassa klinoptiloliitissa ei ole riittävästi tai lainkaan seurantatietoja, jotka osoittaisivat, ettei niissä ole dioksiinia tai että dioksiinipitoisuus alittaa toteamisrajan, on eläinten ja ihmisten terveyden suojelemiseksi paikallaan vahvistaa näille lisäaineille dioksiinin enimmäispitoisuus sen lisäksi, että sellainen vahvistetaan kaoliniittisavelle. Tällöin voidaan kumota asetus (EY) N:o 2439/1999.(6) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivin 2002/32/EY liite I tämän direktiivin liitteen mukaisesti.2 artikla1. Lukuun ottamatta niitä säännöksiä, jotka koskevat tämän direktiivin liitteenä olevan taulukon tuoteluettelon c ja j kohtaa, jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä heinäkuuta 2003. Niiden on ilmoitettava tästä komissiolle viipymättä. Annettuja säännöksiä on sovellettava 1 päivästä elokuuta 2003.Siltä osin kuin säännökset koskevat tämän direktiivin liitteenä olevan taulukon tuoteluettelon c ja j kohtaa, jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 29 päivänä helmikuuta 2004. Niiden on ilmoitettava tästä komissiolle viipymättä. Annettuja säännöksiä on sovellettava 1 päivästä maaliskuuta 2004.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava komissiolle kirjallisina ne kansalliset säännökset, jotka ne ovat antaneet tai antavat tässä direktiivissä tarkoitetuista kysymyksistä.3 artiklaKumotaan sidonta-aineiden, paakkuuntumisenestoaineiden ja sakeuttamisaineiden ryhmään kuuluvien rehun lisäaineiden hyväksymisedellytyksistä asetus (EY) N:o 2439/1999 1 päivästä maaliskuuta 2004 lukien.4 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.5 artiklaTämä direktiivi on osoitettu kaikille jäsenvaltioille.Tehty Brysselissä 17 päivänä kesäkuuta 2003.Komission puolestaDavid ByrneKomission jäsen(1) EYVL L 140, 30.5.2002, s. 10.(2) EYVL L 115, 4.5.1999, s. 32.(3) EYVL L 6, 10.1.2002, s. 45.(4) EYVL L 125, 23.5.1996, s. 35.(5) EYVL L 234, 1.9.2001, s. 55.(6) EYVL L 297, 18.11.1999, s. 8.(7) EYVL L 87, 8.4.2000, s. 14.LIITEMuutetaan direktiivin 2002/32/EY liite I seuraavasti:a) Korvataan taulukossa oleva 27 kohta seuraavasti:">TAULUKON PAIKKA>"b) Poistetaan liitteen I lopussa oleva alaviite 5 ja lisätään seuraavat alaviitteet:"(5) Ylemmät pitoisuudet. Ylemmät pitoisuudet lasketaan antamalla kaikille määritysrajan alapuolelle jääville yhdisteille määritysrajaa vastaava arvo.(6) Enimmäismääriä tarkistetaan ensimmäisen kerran 31 päivään joulukuuta 2004 mennessä dioksiinien ja dioksiinien kaltaisten PCB:iden esiintymisestä saatujen uusien tietojen perusteella erityisesti, jotta pystyttäisiin vahvistamaan enimmäismäärät myös dioksiinien kaltaisille PCB:ille. Niitä tarkistetaan uudelleen 31 päivään joulukuuta 2006 mennessä pyrkimyksenä vähentää enimmäismääriä huomattavasti.(7) Enimmäismäärää ei sovelleta tuoreeseen kalaan, joka toimitetaan ja käytetään ilman välijalostusta turkiseläinten rehuksi jalostettavaksi. Tuoreeseen kalaan, joka käytetään välittömästi lemmikkieläinten taikka eläintarhojen tai sirkusten eläinten ruokintaan, sovelletaan enimmäistasoa 4,0 ng WHO-PCDD/F-TEQ kilogrammassa tuotetta. Mainituista eläimistä (turkiseläimistä, lemmikkieläimistä sekä eläintarhojen ja sirkusten eläimistä) tuotetut tuotteet ja eläinperäinen proteiini eivät saa päästä elintarvikeketjuun, eikä niitä siksi saa käyttää sellaisten tuotantoeläinten ruokintaan, joita pidetään, lihotetaan tai kasvatetaan elintarvikkeiden tuotantoa varten."